Source: https://www.epi.sk/zz/1992-75
Timestamp: 2020-05-29 05:03:08+00:00

Document:
75/1992 Zb. Vyhláška Ministerstva spravodlivosti Slovenskej republiky o náhradách za vykonávanie funkcie prísedi... | Aktuálne znenie
Hľadaj v 75/1992 ×
75/1992 Zb.
Vyhláška č. 75/1992 Zb.Vyhláška Ministerstva spravodlivosti Slovenskej republiky o náhradách za vykonávanie funkcie prísediaceho
(v znení č. 306/1997 Z. z.)
Platnosť od 17.03.1992 do31.10.2002
Účinnosť od 20.11.1997 do31.10.2002
Zrušený 599/2002 Z. z.
Náhrada ušlého zárobku (§ 1 - § 4)
Spoločné a záverečné ustanovenia (§ 5 - § 7)
Aktuálne znenie 20.11.1997 - 31.10.2002
o náhradách za vykonávanie funkcie prísediaceho
Ministerstvo spravodlivosti Slovenskej republiky podľa § 60 ods. 2 a 4 zákona č. 335/1991 Zb. o súdoch a sudcoch ustanovuje:
(1) Prísediacim, ktorí nie sú v pracovnom pomere ani v pomere obdobnom pracovnému pomeru, ale sú inak zárobkovo činní, patrí náhrada ušlého zárobku za dobu výkonu funkcie prísediaceho alebo plnenia iných povinností spojených s touto funkciou v preukázanej výške, najviac však 80 Sk za hodinu alebo 640 Sk za jeden pracovný deň.
(2) Prísediacim uvedeným v odseku 1 patrí náhrada ušlého zárobku, len ak preukážu, že im strata na zárobku vznikla v dobe výkonu funkcie prísediaceho alebo plnenia iných povinností spojených s touto funkciou.
(1) Základom pre výpočet náhrady ušlého zárobku prísediacich uvedených v § 1 ods. 1 je základ dane z príjmov fyzických osôb1) (ďalej len základ).
(2) Prísediacemu uvedenému v § 1 ods. 1 patrí náhrada ušlého zárobku, vypočítaná zo základu, deleného najvyšším počtom pracovných hodín ustanovených za kalendárny rok pre zamestnancov v pracovnom pomere osobitným predpisom.2)
(3) Základ preukazuje prísediaci uvedený v § 1 potvrdením správcu dane o podaní daňového priznania k dani z príjmov fyzických osôb za posledné zdaňovacie obdobie alebo potvrdením posledného zamestnávateľa o výške základu dane z príjmov zo závislej činnosti a funkčných požitkov za posledné zdaňovacie obdobie.
(4) Ak nemožno u prísediacich uvedených v § 1 zistiť výšku ušlého zárobku spôsobom ustanoveným touto vyhláškou, patrí im náhrada ušlého zárobku vo výške 40 Sk za hodinu, najviac však 320 Sk za jeden pracovný deň.
Hotové výdavky, ktoré vzniknú vykonávaním funkcie prísediaceho alebo plnením iných povinností spojených s touto funkciou, sa nahrádzajú za podmienok, v rozsahu a vo výške ustanovenom osobitným predpisom.3)
Prísediacim patrí za každý deň súdneho pojednávania paušálna náhrada za výkon ich funkcie vo výške 60 Sk.
Náhrada ušlého zárobku a paušálna náhrada za výkon funkcie prísediaceho sú funkčnými požitkami.
Zrušuje sa vyhláška Ministerstva spravodlivosti Slovenskej socialistickej republiky č. 13/1970 Zb. o náhradách prislúchajúcich sudcom z ľudu v znení vyhlášky č. 235/1991 Zb.
1) § 5 ods. 1 zákona č. 286/1992 Zb. o daniach z príjmov.
2) Zákon č. 65/1965 Zb. Zákonník práce v znení neskorších predpisov.

References: § 4
 § 7
 § 60
 § 1
 § 1
 § 1
 § 1
 § 5